CELEX: 
Language: et
Date: 2020-01-20 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu direktiivi (EL) 2017/2397 liidu kvalifikatsioonitunnistuste, teenistusraamatute ja logiraamatute andmebaaside nõuete osas

EUROOPA
                            KOMISJON
                                                      Brüssel, 20.1.2020
                                                      C(2020) 248 final
                   KOMISJONI DELEGEERITUD MÄÄRUS (EL) …/…,
                                           20.1.2020,
    millega täiendatakse Euroopa Parlamendi ja nõukogu direktiivi (EL) 2017/2397 liidu
   kvalifikatsioonitunnistuste, teenistusraamatute ja logiraamatute andmebaaside nõuete
                                              osas
ET                                                                                      ET
 ---pagebreak---                                                  SELETUSKIRI
   1.        DELEGEERITUD ÕIGUSAKTI TAUST
   Liikuvuse hõlbustamiseks, laevasõiduohutuse tagamiseks ning inimelude ja keskkonna
   kaitsmise tagamiseks peavad laevapere liikmetel olema direktiivi (EL) 2017/2397 kohaselt
   välja antud kvalifikatsiooni tõendavad tunnistused. Selliste tunnistuste saamiseks peaks nende
   laevajuhtimise aeg olema tõendatud laevapere liikme teenistusraamatu kinnitatud
   sissekannetega, mida saab ristkontrollida nende laevade logiraamatute vastavate
   sissekannetega, millel laevapere liige on teeninud. Liikmesriigid, kes neid dokumente välja
   annavad, peaksid tagama, et dokumendid on kordumatud, ja võtma arvesse, et neid
   kasutatakse piiriüleselt.
   Direktiiviga (EL) 2017/2397 lihtsustatakse sellise teabe vahetamist pädevate asutuste vahel,
   milles käsitletakse kõnealuseid kvalifikatsioonitunnistusi, teenistusraamatuid ja logiraamatuid
   ning mida on vaja statistilistel kaalutlustel. Direktiivis on sätestatud liikmesriikide registrite
   suhtlus Euroopa Komisjoni arendatud ja hallatud andmebaasiga. See andmebaas annab
   koondülevaate liikmesriigi käsutuses olevatest kvalifikatsioonitunnistusi, teenistusraamatuid
   ja logiraamatuid käsitlevatest andmetest.
   Sellega seoses tuleks nõuetekohaselt arvesse võtta vastavates liidu õigusaktides kehtestatud
   asjakohaseid andmevahetuse spetsifikatsioone ning ELi e-valitsuse tegevuskavas (2016–
   2020)1 ja Euroopa koostalitlusvõime raamistikus2 sätestatud põhimõtteid ja soovitusi. Samuti
   tuleb hoolikalt jälgida, et need spetsifikatsioonid jääksid tehnoloogiliselt võimalikult
   neutraalseks ja avatuks uuenduslikele tehnoloogiatele. Kohaldada tuleks ühekordsuse ja
   „koostalitlusvõime normiks“ põhimõtteid, mis on samuti Tallinna deklaratsioonis3 välja
   toodud.
   Käesolev delegeeritud määrus on kooskõlas direktiivi (EL) 2017/2397 artikli 25 lõikega 2,
   millega antakse komisjonile õigus kehtestada tema hallatava infosüsteemi omadused ja
   kasutamise tingimused, sealhulgas suhtlus riiklike registritega.
   2.        ÕIGUSAKTI VASTUVÕTMISELE EELNENUD KONSULTEERIMINE
   Direktiivi (EL) 2017/2397 artikli 31 kohaselt peab komisjon enne delegeeritud õigusakti
   vastuvõtmist konsulteerima vastavalt 13. aprilli 2016. aasta institutsioonivahelises parema
   õigusloome kokkuleppes sätestatud põhimõtetele iga liikmesriigi määratud ekspertidega.
   Artikli 25 lõikes 2 osutatud andmebaasi sisu ja kasutust arutati komisjoni siseveelaevanduse
   sotsiaalküsimuste valdkonna eksperdirühma kohtumistel 7. septembril 2017 ja 1. veebruaril
   2018. Delegeeritud õigusakti eelnõusid esitleti 21. septembril 2018 ja 8. veebruaril 2019
   toimunud kohtumistel.             Konsulteeriti ka komisjoni siseveelaevade tehniliste nõuete
   eksperdirühma liikmetega.
   Peale selle koguti 2019. aasta 26. augustist kuni 23. septembrini parema õigusloome portaali
   tagasisidemehhanismi kaudu üldsuselt tagasisidet delegeeritud määruse eelnõu kohta. Kokku
   saadi kaks vastust. Saadud märkused, eelkõige selgitustaotlused, lisati igal võimalikul juhul
   1
     Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide
     Komiteele „ELi e-valitsuse tegevuskava 2016–2020. Valitsussektori digitaalse arengu kiirendamine“
     (COM(2016) 179 (final)).
   2
     Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide
     Komiteele „Euroopa koostalitlusvõime raamistik. Rakendusstrateegia“ (COM(2017) 134).
   3
           https://ec.europa.eu/digital-single-market/en/news/ministerial-declaration-egovernment-tallinn-
           declaration
ET                                                         1                                                  ET
 ---pagebreak---    lõplikku eelnõusse. Lisaks on andmekaitse eesmärgil muudetud delegeeritud määruse
   kohaldamise kuupäevaga seotud artiklit nii, et see hõlmaks juurdepääsuõiguste haldamist
   komisjonis katseetapi ajal.
   3.         DELEGEERITUD ÕIGUSAKTI ÕIGUSLIK KÜLG
   Direktiivi (EL) 2017/2397 artikli 25 lõikega 2 antakse komisjonile õigus võtta kooskõlas
   artikliga 31 vastu delegeeritud õigusakte nõuete kohta, millega kehtestatakse komisjoni
   hallatava andmebaasi omadused ja kasutamise tingimused. Nõuetes tuleks eelkõige täpsustada
   juhised andmete andmebaasi kandmise, andmebaasi toimimise ja riiklike registritega
   suhtlemise kohta. Nendes tuleks kindlaks määrata ka kasutajate juurdepääsuõigused ja
   maksimaalsed andmete säilitamise tähtajad.
   Direktiivi artikli 25 lõike 1 kohaselt ei pea mõned liikmesriigid riiklikku registrit looma, kui
   nad kohaldavad artiklis 39 sätestatud erandit. Kuid neil on siiski kohustus vahetada teiste
   liikmesriikidega teavet, eelkõige direktiivi alusel välja antud kvalifikatsioonitunnistuste
   peatamise kohta. Seda tuleb teha artikli 25 lõikes 2 osutatud andmebaasi kaudu, nagu on
   sätestatud artikli 14 lõigetes 2 ja 3.
   Sellega seoses tuleb arvesse võtta Euroopa Parlamendi ja nõukogu direktiiviga (EL)
   2016/16294 loodud Euroopa siseveelaevade andmebaasi, mis sisaldab siseveeteedel
   tegutsevate veesõidukitega seotud teavet, eelkõige teavet logiraamatute kohta.
   Komisjon töötleb käesolevas delegeeritud määruses sätestatud isikuandmeid kooskõlas
   määrusega (EL) 2018/17255.
   Liikmesriikide volitatud kasutajad peavad isikuandmeid töötlema vastavalt isikuandmete
   kaitset käsitlevatele Euroopa Liidu õigusaktidele, eelkõige Euroopa Parlamendi ja nõukogu
   määrusele (EL) 2016/6796.
   Käesolev määrus koosneb viiest artiklist ja kolmest lisast.
   Artiklis 1 kirjeldatakse reguleerimiseset, artiklis 2 esitatakse mõisted, artikliga 3 kehtestatakse
   süsteem teenistusraamatuid ja logiraamatuid käsitleva teabe jaoks ning artiklis 4 määratakse
   kindlaks süsteem logiraamatuid käsitleva teabe jaoks. Artiklites 3 ja 4 täpsustatakse, et kahe
   andmebaasi kasutamise tingimused peaksid toimima vastavalt I ja II lisas esitatud nõuetele.
   Artikliga 3 nähakse ka ette, et komisjon ja riiklikke registreid haldavad liikmesriikide
   ametiasutused on kaasvastutavad töötlejad. Kaasvastutavate töötlejate vastutusvaldkondade
   jaotus on täpsustatud III lisas. Artiklis 5 sätestatakse jõustumise ja kohaldamise kuupäevad.
   4
     Euroopa Parlamendi ja nõukogu 14. septembri 2016. aasta direktiiv (EL) 2016/1629, millega kehtestatakse
     siseveelaevade tehnilised nõuded, muudetakse direktiivi 2009/100/EÜ ja tunnistatakse kehtetuks direktiiv
     2006/87/EÜ (ELT L 252, 16.9.2016, lk 118).
   5
     Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste
     isikute kaitset isikuandmete töötlemisel liidu institutsioonides, organites ja asutustes ning isikuandmete vaba
     liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295,
     21.11.2018, lk 39–98).
   6
     Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta
     isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise
     kohta (isikuandmete kaitse üldmäärus) (ELT L 119, 4.5.2016, lk 1–88).
ET                                                           2                                                       ET
 ---pagebreak---                         KOMISJONI DELEGEERITUD MÄÄRUS (EL) …/…,
                                                      20.1.2020,
      millega täiendatakse Euroopa Parlamendi ja nõukogu direktiivi (EL) 2017/2397 liidu
     kvalifikatsioonitunnistuste, teenistusraamatute ja logiraamatute andmebaaside nõuete
                                                          osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 12. detsembri 2017. aasta direktiivi (EL)
   2017/2397, milles käsitletakse siseveelaevanduse valdkonna kutsekvalifikatsioonide
   tunnustamist ning millega tunnistatakse kehtetuks nõukogu direktiivid 91/672/EMÜ ja
   96/50/EÜ, eriti selle artikli 25 lõiget 2,
   ning arvestades järgmist:
   (1)      Liikuvuse hõlbustamiseks, laevasõiduohutuse tagamiseks ning inimelude ja keskkonna
            kaitsmise tagamiseks on hädavajalik, et laevapere liikmetel oleks nende
            kvalifikatsiooni tõendavad tunnistused. Selliste tunnistuste saamiseks peaksid
            laevapere liikmed salvestama oma laevajuhtimise aja laevapere liikme
            teenistusraamatu kehtivate sissekannetega, mida võib ristkontrollida selle veesõiduki
            logiraamatute sissekannetega, millel laevapere liige on teeninud.
   (2)      Selleks et direktiivi (EL) 2017/2397 nõuetekohaselt rakendada ja pettust ennetada,
            peaksid kõnealuse direktiivi alusel tunnistusi välja andvad pädevad asutused tagama,
            et laevapere liikmetel on teataval ajahetkel üks konkreetne tunnistus. Laevapere liikme
            identifitseerimisel tuleks nõuetekohaselt arvesse võtta Euroopa Parlamendi ja nõukogu
            määrust (EL) nr 910/2014(7).
   (3)      Selleks et aidata kaasa liidu kvalifikatsioonitunnistuste tõhusale haldamisele vastavalt
            direktiivi (EL) 2017/2397 artikli 25 lõikele 1, peaksid direktiivi (EL) 2017/2397 alusel
            tunnistusi välja andvad liikmesriigid looma registrid liidu kvalifikatsioonitunnistusi,
            teenistusraamatuid ja logiraamatuid ning direktiivi (EL) 2017/2397 artikli 10 lõike 2
            kohaselt tunnustatud dokumente käsitlevate andmete säilitamiseks.
   (4)      Selleks et lihtsustada teabe vahetamist liikmesriikide vahel ja komisjoniga direktiivi
            (EL) 2017/2397 rakendamise, jõustamise ja hindamise eesmärgil ning statistilistel
            kaalutlustel, ohutuse säilitamiseks ja laevasõidu hõlbustamiseks, peaksid liikmesriigid
            tegema kõnealuseid dokumente ja nende staatust käsitlevad andmed kättesaadavaks
            või lisama need andmed, kasutades selleks komisjoni hallatavat andmebaasi.
   (5)      Samade eesmärkide täitmiseks peaks kõnealusest andmebaasist saama ka teavet
            dokumentide kohta, mida on tunnustatud vastavalt direktiivi (EL) 2017/2397 artikli 10
            lõikele 2 või 3.
   7
     Euroopa Parlamendi ja nõukogu 23. juuli 2014. aasta määrus (EL) nr 910/2014 e-identimise ja e-tehingute
     jaoks vajalike usaldusteenuste kohta siseturul ja millega tunnistatakse kehtetuks direktiiv 1999/93/EÜ (ELT L
     257, 28.8.2014, lk 73). Vt ka rakendusmäärusi, eelkõige komisjoni 8. septembri 2015. aasta rakendusmäärust
     (EL) 2015/1501 koostalitlusvõime raamistiku kohta vastavalt määruse (EL) nr 910/2014 artikli 12 lõikele 8.
ET                                                          3                                                      ET
 ---pagebreak---    (6)       Kuna kvalifikatsioonitunnistused ja teenistusraamatud kuuluvad laevapere liikmetele,
             aga logiraamatud on seotud veesõidukiga, siis tuleb neid andmeid hallata eraldi kahe
             erineva raamistiku kohaselt. Sellega seoses tuleks arvesse võtta Euroopa Parlamendi ja
             nõukogu direktiiviga (EL) 2016/16298 loodud Euroopa siseveelaevade andmebaasi,
             mis sisaldab siseveeteedel tegutsevate veesõidukitega seotud teavet, mis on mõeldud
             kasutamiseks pädevatele asutustele.
   (7)       Nõuetekohaselt tuleks arvesse võtta vastavates liidu õigusaktides kehtestatud
             asjakohaseid andmevahetuse spetsifikatsioone ning ELi e-valitsuse tegevuskavas
             (2016–2020)9 ja Euroopa koostalitlusvõime raamistikus10 sätestatud põhimõtteid ja
             soovitusi. Samuti tuleks hoolikalt jälgida, et need spetsifikatsioonid jääksid
             tehnoloogiliselt võimalikult neutraalseks ja avatuks uuenduslikele tehnoloogiatele.
             Kohaldada tuleks ühekordsuse ja „koostalitlusvõime normiks“ põhimõtteid.
   (8)       Kui käesolevas delegeeritud määruses sätestatud meetmetega kaasneb isikuandmete
             töötlemine, peaks see toimuma kooskõlas isikuandmete kaitset käsitlevate liidu
             õigusaktidega, eelkõige määrusega (EL) 2018/172511, kui isikuandmeid töötleb
             Euroopa Komisjon, ning Euroopa Parlamendi ja nõukogu määrusega (EL) 2016/67912,
             kui isikuandmeid töötlevad liikmesriikide pädevad asutused.
   (9)       Liikmesriigid, keda esindavad vastavad pädevad asutused, määravad kindlaks riiklikes
             registrites olevate isikuandmete töötlemise eesmärgid ja vahendid. Komisjon, kes
             haldab andmebaasi, mis pakub võimalust vahetada andmeid liikmesriikide vahel, on
             samal ajal ka vastutav töötleja. Liikmesriigid ja komisjon on liidu andmebaasis
             töödeldavate isikuandmete kaasvastutavad töötlejad. Määruse (EL) 2016/679
             artikliga 26 ja määruse (EL) 2018/1725 artikliga 28 pannakse kaasvastutavatele
             töötlejatele kohustus määrata läbipaistval viisil kindlaks oma vastutusvaldkonnad
             kõnealuste määruste kohaste kohustuste täitmisel. Käesolevas määruses määratakse
             kindlaks vastavad vastutusvaldkonnad.
   (10)      Selleks et tagada määruse (EL) 2016/679 ja määruse (EL) 2018/1725 alusel võrdsed
             juurdepääsuõigused, tuleks komisjoni käsitada liidu andmebaasile juurdepääsu õiguste
             haldamisega seotud isikuandmete vastutava töötlejana.
   (11)      Euroopa Andmekaitseinspektoriga konsulteeriti vastavalt määruse (EL) 2018/1725
             artiklile 42.
   (12)      Järjekindluse huvides tuleks käesoleva määruse sätteid üldiselt kohaldada alates
             samast kuupäevast, mis on ette nähtud direktiivi (EL) 2017/2397 ülevõtmiseks. Siiski
             tuleks ette näha erand sätete jaoks, milles käsitletakse andmebaasi käitamist komisjoni
   8
      Euroopa Parlamendi ja nõukogu 14. septembri 2016. aasta direktiiv (EL) 2016/1629,
      millega kehtestatakse siseveelaevade tehnilised nõuded, muudetakse direktiivi 2009/100/EÜ ja tunnistatakse
      kehtetuks direktiiv 2006/87/EÜ (ELT L 252 16.9.2016 lk 118).
   9
      ELi e-valitsuse tegevuskava 2016–2020. Valitsussektori digitaalse arengu kiirendamine – komisjoni teatis
      Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele
      (COM(2016) 0179 (final)).
   10
      Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide
      Komiteele „Euroopa koostalitlusvõime raamistik. Rakendusstrateegia“ (COM(2017) 134).
   11
      Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste
      isikute kaitset isikuandmete töötlemisel liidu institutsioonides, organites ja asutustes ning isikuandmete vaba
      liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ.
   12
      Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta
      isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise
      kohta (isikuandmete kaitse üldmäärus) (ELT L 119, 4.5.2016, lk 1).
ET                                                            4                                                       ET
 ---pagebreak---           poolt katseetapi ajal ja komisjoni kui vastutava töötleja rolli juurdepääsuõiguste
          töötlemisel,
   ON VASTU VÕTNUD KÄESOLEVA MÄÄRUSE:
                                               Artikkel 1
                                            Reguleerimisese
   Käesolevas määruses sätestatakse nõuded, millega kehtestatakse direktiivi (EL) 2017/2397
   kohaselt välja antud liidu kvalifikatsioonitunnistuste, teenistusraamatute ja logiraamatute ning
   kõnealuse direktiivi artikli 10 lõigete 2 ja 3 kohaselt tunnustatud dokumentide jaoks loodud
   andmebaaside omadused ja kasutamise tingimused.
                                               Artikkel 2
                                                Mõisted
   Käesolevas määruses kasutatakse järgmisi mõisteid:
   (a)      „liidu andmebaas“ – komisjoni poolt vastavalt direktiivi (EL) 2017/2397 artikli 25
            lõikele 2 hallatav andmebaas, et salvestada ja vahetada andmeid direktiivi (EL)
            2017/2397       artikli 25    lõikes 1    osutatud      kvalifikatsioonitunnistuste   ja
            teenistusraamatute ning kõnealuse direktiivi artikli 10 lõikes 3 kohaselt tunnustatud
            kvalifikatsioonitunnistuste ja teenistusraamatute kohta;
   (b)      „Euroopa siseveelaevade andmebaas (EHDB)“ – komisjoni poolt vastavalt direktiivi
            (EL) 2017/2397 artikli 25 lõikele 2 hallatav andmebaas, et salvestada ja vahetada
            andmeid kõnealuse direktiivi artikli 25 lõikes 1 osutatud logiraamatute kohta;
   (c)      „riiklikud registrid“ – liidu kvalifikatsioonitunnistuste, teenistusraamatute ja
            logiraamatute ning vajaduse korral direktiivi (EL) 2017/2397 artikli 10 lõike 2
            kohaselt tunnustatud dokumentide registrid, mille loovad ja mida haldavad
            liikmesriigid vastavalt kõnealuse direktiivi artikli 25 lõikele 1;
   (d)      „laevapere liikme identifitseerimisnumber“ – liidu andmebaasi loodud kordumatu
            number selles andmebaasis registreeritud laevapere liikme identifitseerimiseks;
   (e)      „staatus „aktiivne““ – kvalifikatsioonitunnistused ja eriload on kehtivad;
   (f)      „staatus „aegunud““ – kvalifikatsioonitunnistused ja eriload ei ole enam kehtivad,
            kuna nende kehtivusaeg on lõppenud või kuna need on asendatud uue
            kvalifikatsioonitunnistuse või eriloaga pärast seda, kui tekkis vajadus muuta
            haldusandmeid või kui kehtivusaeg lõppes;
   (g)      „staatus „peatatud““ – kvalifikatsioonitunnistused ja eriload ei ole enam kehtivad,
            kuna pädevad asutused on võtnud meetmeid vastavalt direktiivi (EL) 2017/2397
            artikli 14 lõikele 2;
   (h)      „staatus „kehtetuks tunnistatud““ – kvalifikatsioonitunnistused ja eriload ei ole enam
            kehtivad, kuna pädevad asutused on võtnud meetmeid vastavalt direktiivi (EL)
            2017/2397 artikli 14 lõikele 1;
   (i)      „staatus „kadunud““ – pädevale asutusele on teatatud, et kvalifikatsioonitunnistused
            ja eriload on kadunud;
ET                                                 5                                                 ET
 ---pagebreak---    (j)     „staatus      „varastatud““     –     pädevale     asutusele      on       teatatud,   et
           kvalifikatsioonitunnistused ja eriload on varastatud;
   (k)     „staatus „hävitatud““ – pädevale asutusele on teatatud, et kvalifikatsioonitunnistused
           ja eriload on hävitatud;
   (l)     „metaandmed“ – andmed, mida töödeldakse liidu andmebaasis, et edastada või
           vahetada elektroonilise side sisu, sealhulgas andmed, mida kasutatakse side lähte- ja
           sihtkoha jälgimiseks ja kindlakstegemiseks, andmed elektroonilise side sisu asukoha
           kohta ning side toimumise kuupäev, kellaaeg, kestus ja liik.
                                              Artikkel 3
                  Teave kvalifikatsioonitunnistuste ja teenistusraamatute kohta
   1.      Komisjon loob liidu andmebaasi. Ta haldab andmebaasi vastavalt I lisas esitatud
           nõuetele. Ta vastutab andmebaasi tehnilise toimimise ja hooldamise eest. Komisjon
           peab võtma kõik meetmed, mis on vajalikud, et tagada liidu andmebaasi
           konfidentsiaalsus, terviklus ja kättesaadavus.
   2.      Liikmesriigid, kes annavad tunnistusi välja vastavalt direktiivile (EL) 2017/2397,
           peavad võimaldama seadmetevahelist ühendust liidu andmebaasiga direktiivi (EL)
           2017/2397 artikli 25 lõikes 1 osutatud registritele seoses direktiivi (EL) 2017/2397
           artikli 25 lõikes 1 osutatud andmetega.
   3.      Ilma et see piiraks lõike 4 kohaldamist, on komisjon ja liikmesriikide iga pädev
           asutus, kes on määratud riiklikes registrites töödeldavate andmete vastutavaks
           töötlejaks, ja komisjon liidu andmebaasis töödeldavate isikuandmete kaasvastutavad
           töötlejad. Vastutusvaldkonnad jaotatakse kaasvastutavate töötlejate vahel vastavalt
           III lisale.
   4.      Komisjoni käsitatakse liidu andmebaasile juurdepääsu õiguste andmiseks ja
           haldamiseks vajalike isikuandmete töötlemise puhul vastutava töötlejana.
                                              Artikkel 4
                                      Teave logiraamatu kohta
   1.      Liikmesriigid salvestavad direktiivi (EL) 2017/2397 artikli 25 lõikes 1 osutatud
           logiraamatutes olevad andmed EHBDsse.
   2.      EHBD kasutamise tingimused logiraamatutes olevate andmete salvestamiseks
           vastavalt direktiivi (EL) 2017/2397 artikli 25 lõikele 2 on esitatud II lisas.
                                              Artikkel 5
                                    Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Seda kohaldatakse alates 18. jaanuarist 2022, välja arvatud artikli 3 lõige 1 ja artikkel 4, mida
   kohaldatakse alates määruse jõustumisest.
ET                                                6                                                  ET
 ---pagebreak---    Käesolev delegeeritud määrus on tervikuna siduv ja vahetult kohaldatav kõikides
   liikmesriikides.
   Brüssel, 20.1.2020
                                        Komisjoni nimel
                                        president
                                        Ursula von der LEYEN
ET                                        7                                        ET
 ---documentbreak---                             EUROOPA
                            KOMISJON
                                                    Brüssel, 20.1.2020
                                                    C(2020) 248 final
                                                    ANNEXES 1 to 3
                                            LISAD
                                 järgmise dokumendi juurde:
                        KOMISJONI DELEGEERITUD MÄÄRUS,
    millega täiendatakse Euroopa Parlamendi ja nõukogu direktiivi (EL) 2017/2397 liidu
   kvalifikatsioonitunnistuste, teenistusraamatute ja logiraamatute andmebaaside nõuete
                                             osas
ET                                                                                      ET
 ---pagebreak---                                                     I LISA
                                 Liidu andmebaasile esitatavad nõuded
   1.        ÜLDIST
   1.1.      Liidu andmebaas annab koondülevaate andmetest, mis on direktiivi (EL) 2017/2397
             artikli 25 lõikes 1 osutatud kvalifikatsioonitunnistustel ja teenistusraamatutes, mida
             säilitatakse riiklikes registrites, mille loovad ja mida peavad liikmesriigid vastavalt
             kõnealuse direktiivi artikli 25 lõikele 1.
   1.1.      Liidu andmebaasist saab ka teavet direktiivi (EL) 2017/2397 artikli 10 lõike 2 või 3
             kohaselt tunnustatud kvalifikatsioonitunnistuste ja teenistusraamatute kohta, kui
             komisjon on andnud juurdepääsuõiguse kolmanda riigi ametiasutusele vastavalt
             direktiivi (EL) 2017/2397 artikli 25 lõikele 4.
   1.2.      Liidu andmebaas tagab kasutajaliidese (liidu andmebaasi veebiportaal), mille kaudu
             saavad volitatud kasutajad vastavalt nende juurdepääsuõigustele andmetele
             juurdepääsu.
   1.        KASUTAJAD JA JUURDEPÄÄSUÕIGUSED
   1.1.      Komisjon annab juurdepääsuõigused üksikkasutajatele, kes vastavad tabelis 1
             esitatud kasutajaprofiilile, võttes aluseks liikmesriikide esitatud nimekirja.
   1.2.      Direktiivi (EL) 2017/2397 artikli 25 lõike 4 kohaselt võib komisjon muuta liidu
             andmebaasi juurdepääsetavaks ka rahvusvahelistele organisatsioonidele ja
             ametiasutustele kolmandates riikides ning seda eelkõige tingimusel, et määruse
             (EL) 2018/1725 artiklis 46 sätestatud nõuded on täidetud. Tabelis 1 esitatud
             kasutajaprofiile või juurdepääsuõigusi saab piirata füüsilise isiku isikuandmete
             kaitse tasemega seotud hindamise tulemusel.
                                                   Tabel 1.
    Kasutajaprofi                         Määratlus                                 Juurdepääsuõigus
           il
    Sertifitseerim     Pädevad asutused, kes on määratud direktiivi       Lugemis-         ja      kirjutuspääs
    isasutused         (EL)      2017/2397       artiklis 26    osutatud  funktsioonide 3.1–3.5 puhul.
                       kvalifikatsioonitunnistusi,        erilube      ja
                       teenistusraamatuid välja andma, uuendama
                       või kehtetuks tunnistama
    Peatamise          Volitatud kasutajad pädevates asutustes, kes       Lugemis- ja kirjutuspääs
    eest               peatavad direktiivi (EL) 2017/2397 artiklis 26     funktsioonide 3.3 ja 3.4 puhul.
    vastutavad         osutatud kvalifikatsioonitunnistusi ja erilube
    ametiasutuse
    d
    Täitevasutuse Volitatud kasutajad pädevates asutustes, kes            Lugemispääs funktsioonide 3.1,
    d                  tuvastavad direktiivi (EL) 2017/2397               3.2, 3.3 ja 3.5 puhul.
                       artiklis 26 osutatud pettusi ja muud
                       õigusvastast tegevust ning võitlevad nende
ET                                                     2                                                  ET
 ---pagebreak---                        vastu
    Registripidaj      Volitatud kasutajad pädevates asutustes, kes     Lugemis- ja kirjutuspääs
    ad                 on määratud pidama direktiivi (EL)               funktsioonide 3.1–3.5 puhul, kui
                       2017/2397 artiklis 26 osutatud registreid        juurdepääsuõigust ei kasuta
                                                                        sertifitseerimisasutused või
                                                                        peatamiste eest vastutav
                                                                        ametiasutus
    Statistikaame      Volitatud kasutajad riiklikes või                Lugemispääs funktsiooni 3.5 puhul.
    tid                rahvusvahelistes ametites, kes vastutavad
                       statistiliste andmete kogumise eest
    Rahvusvaheli       Volitatud kasutajad rahvusvahelistes             Lugemispääs, mis määratakse
    sed                organisatsioonides, kellele on antud             kindlaks funktsioonide 3.2, 3.3 ja
    organisatsioo      juurdepääs vastavalt direktiivi (EL)             3.5 puhul füüsiliste isikute kaitse
    nid                2017/2397 artikli 25 lõikele 4 ja määruse (EL)   tasemega ja käesolevale määrusele
                       2018/1725 artiklile 46                           vastavusega seotud hindamise
                                                                        tulemusel
    Kolmandate         Volitatud kasutajad nende kolmandate riikide Määratakse kindlaks funktsioonide
    riikide            määratud pädevates asutustes, kellele on         3.1–3.5 puhul füüsiliste isikute
    ametiasutuse       antud juurdepääs vastavalt direktiivi (EL)       kaitse tasemega ja käesolevale
    d                  2017/2397 artikli 25 lõikele 4 ja määruse (EL) määrusele vastavusega seotud
                       2018/1725 artiklile 46                           hindamise tulemusel
    Komisjon           Komisjoni töötajatest volitatud kasutajad,
                           1. kes vastutavad liidu andmebaasi 3. Tehniliste lahenduste pakkuja
                                haldamise eest või                          kõikide funktsioonide puhul.
                           2. kes vastutavad siseveeliikluse poliitika 4. Lugemispääs funktsiooni 3.5
                                eest.                                       puhul.
   2.        FUNKTSIOONID
             Liidu andmebaasi kaudu on võimalik täita järgmisi funktsioone.
   2.1.      Laevapere liikme registreerimise kontrollimine liidu andmebaasis
             Liidu andmebaas võimaldab sertifitseerimis- ja täitevasutustel kontrollida, kas
             laevapere liige on juba süsteemis registreeritud. Seda tehakse kas laevapere liikme
             identifitseerimisnumbri (CID) või laevapere liikme esitatud isikut tõendava
             dokumendi alusel. Võrgustatud teenuste puhul identifitseeritakse laevapere liige
             määruse (EL) 2015/1501 alusel kehtestatud andmekogumi abil.
             Kui sertifitseerimisasutus ei leia otsinguga süsteemist isikusamasusega seotud
             sarnase andmekogumiga isikut, registreeritakse laevapere liige süsteemis.
   2.2.      Kvalifikatsioonitunnistuste ja teenistusraamatute andmetega tutvumine
             Liidu      andmebaas        annab     lugemispääsu     kvalifikatsioonitunnistuste     ja
             teenistusraamatute andmetele, mille riiklikud registrid on kättesaadavaks teinud.
ET                                                    3                                                  ET
 ---pagebreak---    2.3. Kvalifikatsioonitunnistuste staatusega tutvumine ja selle muutmine
        Liidu andmebaas annab lugemispääsu kvalifikatsioonitunnistuste staatusele ja
        kirjutuspääsu kvalifikatsioonitunnistuse registreerimiseks liidu andmebaasis.
        Tunnistuse staatused on järgmised: aktiivne, aegunud, peatatud, kehtetuks
        tunnistatud, kadunud, varastatud või hävitatud.
   2.4. Teate saatmine ja saamine
        Liidu andmebaas võimaldab sertifitseerimisasutustel ja peatamise eest vastutavatel
        ametiasutustel teatada registrites tehtud muudatustest või muutmise taotlustest, mis
        puudutavad kvalifikatsioonitunnistusi või erilubasid, mille nad on välja andnud või
        peatanud.
   2.5.  Statistika koostamine
        Liidu andmebaas sisaldab funktsioone, mis võimaldavad esitada andmeid volitatud
        kasutajatele, kes teevad otsinguid statistilistel kaalutlustel.
   2.6. Metaandmete uuendamine
        Komisjon uuendab liidu andmebaasi metaandmeid teate alusel, mis puudutab
        vastavate andmete muutmist riiklikus registris.
   2.7. Teave lõpetamata toimingute kohta
        Kui süsteem ei suuda funktsiooni täita, tuleb sellest ja selle põhjusest teatada
        asjaomasele kasutajale. Päring või andmed puhverdatakse ajutiselt liidu andmebaasis
        ja tehingut korratakse automaatselt, kuni viga või puudus on lahendatud ja tehing
        lõpetatud.
   2.8. Kasutaja juurdepääsu haldamine
        Kasutajatel on juurdepääs liidu andmebaasile komisjoni autentimisteenuse kaudu
        (EU Login).
   2.9. Sisselogimise ja tehingute seire
        Liidu andmebaas logib kogu sisselogimise teabe ja tehingud järelevalve ja
        korrigeerimise eesmärgil ning võimaldab koostada nende sisselogimiste ja tehingute
        kohta statistikat, mida komisjoni töötajad saavad töödelda.
   3.   LIIDU ANDMEBAASI ANDMED
   3.1. Selleks et liidu andmebaas saaks täita oma funktsioone, tuleb selles hoida
        järgmisi andmeid:
        a) marsruutimise metaandmed;
        b) juurdepääsuõiguste tabelid;
        c) laevapere liikmete identifitseerimisnumbrid koos järgmisega:
              i) omaniku tunnistuste ja erilubade liikide loetelu ning vastav väljaandev
              ametiasutus ja staatus;
              ii) vajaduse korral omaniku aktiivse teenistusraamatu seerianumber;
              iii) viit riiklikule registrile, kus         hoitakse   omaniku kõige   uuemaid
              isikusamasusega seotud andmeid.
ET                                             4                                              ET
 ---pagebreak---    3.2. Liidu andmebaasis võib hoida ka direktiivi (EL) 2017/2397 artiklis 25 osutatud
        andmeid artikli 10 lõike 3 kohaselt tunnustatud kvalifikatsioonitunnistuste ja
        teenistusraamatute kohta, kui komisjon on keeldunud andmast juurdepääsu
        kolmanda riigi ametiasutusele vastavalt direktiivi (EL) 2017/2397 artikli 25
        lõikele 4.
   4.   LIIDU ANDMEBAASI JA REGISTRITE VAHELINE SUHTLUS
   4.1. Liidu andmebaasi ja riiklike registrite vaheline ühendus põhineb komisjoni e-
        andmevahetusteenusel (Euroopa ühendamise rahastu eDelivery).
   4.2. Teabevahetus põhineb standardsetel andmete struktureerimise meetoditel ja
        teave esitatakse XML-vormingus.
   4.3. Teenus on kättesaadav seitse päeva nädalas ööpäev läbi ning süsteemi
        käideldavuse määr on vähemalt 98 %, v.a korraline hooldus.
   5.   LIIDU ANDMEBAASI VÕRDLUSANDMED
   5.1. Võrdlusandmeid, nagu koodide loendeid, kontrollitud sõnaloendeid ja
        sõnastikke, sh vajaduse korral tõlkeid ELi ametlikesse keeltesse, hoitakse
        Euroopa võrdlusandmete haldussüsteemis (ERDMS).
   6.   ISIKUANDMETE KAITSE
   6.1.  Liikmesriikide volitatud kasutajad peavad isikuandmeid töötlema vastavalt
        isikuandmete kaitset käsitlevatele liidu õigusaktidele, eelkõige Euroopa
        Parlamendi ja nõukogu määrusele (EL) 2016/679.
   6.2. Komisjon töötleb käesolevas määruses sätestatud isikuandmeid kooskõlas
        määrusega (EL) 2018/1725.
   6.3. Direktiivi (EL) 2017/2397 artikli 25 lõikes 1 osutatud isikuandmetele pääsevad
        juurde ja neid andmeid töötlevad üksnes volitatud kasutajad, et täita punktis 3
        osutatud funktsioone.
   6.4. Punktis 4 osutatud isikuandmeid säilitatakse liidu andmebaasis seni, kuni see on
        vajalik selle eesmärgi täitmiseks, milleks isikuandmeid töödeldakse, ja mitte
        pärast laevapere liikme pensionile jäämist. Omaniku tunnistuste ja erilubade
        liikide loetelu ei sisalda aegunud, kehtetuks tunnistatud või hävitatud, kadunud
        või varastatud tunnistusi ja lubasid, kui need on asendatud uue tunnistuse või
        loaga.
   6.5. Punktis 3.9 kirjeldatud funktsiooni täitmise eesmärgil töödeldud isikuandmeid
        säilitatakse liidu andmebaasis kuni kuus kuud.
   6.6. Muid kui punktides 7.4 ja 7.5 osutatud isikuandmeid säilitatakse liidu
        andmebaasis seni, kuni see on tehingu lõpetamiseks rangelt vajalik.
   6.7. Statistilistel eesmärkidel kättesaadavad andmed peavad olema anonüümitud ja
        agregeeritud. Nõuetekohaselt anonüümitud ja agregeeritud statistilist teavet
        võib säilitada tähtajatult.
   7.   ÜHTSED KONTAKTPUNKTID
ET                                           5                                           ET
 ---pagebreak---    7.1. Liidu andmebaasi toimimisega seotud eesmärkidel hoiab komisjon ühendust
        liikmesriikidega iga liikmesriigi poolt direktiivi (EL) 2017/2397 artikli 26 lõike 1
        punktis g osutatud pädevate asutuste hulgast määratud ühtse kontaktpunkti
        kaudu.
ET                                           6                                               ET
 ---pagebreak---                                                   II LISA
     Euroopa siseveelaevade andmebaasi toimimise nõuded seoses logiraamatuid käsitleva
                                                  teabega
   1.        Logiraamatutega seotud andmetele pääsevad juurde ja neid töötlevad üksnes tabelis 1
             osutatud volitatud kasutajad.
   2.        Komisjon annab juurdepääsuõigused kasutajatele, kes vastavad tabelis 1 esitatud
             kasutajaprofiilile, võttes aluseks liikmesriikide poolt delegeeritud määruses
             C(2020)255 osutatud ühtse kontaktpunkti kaudu esitatud nimekirja, ning direktiivi
             (EL) 2017/2397 artikli 25 lõike 4 kohaselt ka rahvusvahelistele organisatsioonidele
             ja kolmandatele riikidele.
   3.        Kohaldatakse Euroopa siseveelaevade andmebaasi käsitleva delegeeritud määruse
             C(2020)255 III ja IV lisas esitatud juhiseid täieliku juurdepääsu ja lugemispääsu
             kohta Euroopa siseveelaevade andmebaasi andmete ning nende töötlemise kohta.
   4.        Volitatud kasutajad peavad isikuandmeid töötlema vastavalt isikuandmete kaitset
             käsitlevatele liidu õigusaktidele, eelkõige Euroopa Parlamendi ja nõukogu määrusele
             (EL) 2016/679.
   5.        Komisjon töötleb käesolevas määruses sätestatud isikuandmeid kooskõlas Euroopa
             Parlamendi ja nõukogu määrusega (EL) 2018/1725.
                                                  Tabel 1.
    Kasutajaprofi                       Määratlus                        Juurdepääsuõigused
           il
    Sertifitseerim    Volitatud kasutajad pädevates asutustes,      Täielik juurdepääs
    isasutused        kes annavad välja direktiivi (EL)
                      2017/2397          artiklis 26       osutatud
                      logiraamatuid.
    Täitevasutuse Volitatud kasutajad pädevates asutustes,          Lugemispääs
    d                 kes tuvastavad direktiivi (EL) 2017/2397
                      artiklis 26 osutatud pettusi ja muud
                      õigusvastast tegevust ning võitlevad nende
                      vastu.
    Statistikaame Volitatud kasutajad riiklikes või                 Lugemispääs
    tid               rahvusvahelistes ametites, kes vastutavad
                      statistiliste andmete kogumise eest
    Rahvusvaheli Volitatud kasutajad rahvusvahelistes               Lugemispääs, mis määratakse
    sed               organisatsioonides, kellele on antud          kindlaks füüsiliste isikute
    organisatsioo Euroopa siseveelaevade andmebaasile               kaitse tasemega ja
    nid               juurdepääs vastavalt direktiivi (EL)          käesolevale määrusele
                      2017/2397 artikli 25 lõikele 4 ja määruse     vastavusega seotud hindamise
                      (EL) 2018/1725 artiklile 46                   tulemusel
    Kolmandate        Volitatud kasutajad nende kolmandate          Lugemispääs, mis määratakse
    riikide           riikide määratud pädevates asutustes,         kindlaks füüsiliste isikute
    ametiasutuse kellele on antud juurdepääs vastavalt              kaitse tasemega ja
    d                 direktiivi (EL) 2017/2397 artikli 25          käesolevale määrusele
ET                                                    7                                          ET
 ---pagebreak---    lõikele 4 ja määruse (EL) 2018/1725 vastavusega seotud hindamise
   artiklile 46                        tulemusel
ET                              8                                   ET
 ---pagebreak---                                                 III LISA
               Vastutusvaldkondade jaotus kaasvastutavate töötlejate vahel
   1.   Liikmesriigid, keda esindavad pädevad asutused, määravad kindlaks riiklikes
        registrites olevate isikuandmete töötlemise eesmärgid ja vahendid. Komisjon, kes
        peab/haldab liidu andmebaasi, mis pakub võimalust vahetada andmeid liikmesriikide
        vahel, on samal ajal ka vastutav töötleja. Liikmesriigid ja komisjon on ELi
        andmebaasis olevate isikuandmete töötlemisel kaasvastutavad töötlejad.
   2.   Kõik kaasvastutavad töötlejad järgivad nende suhtes kohaldatavaid asjakohaseid
        liidu ja liikmesriikide õigusakte.
   3.   Komisjoni ülesanded on järgmised:
        (a)    selle tagamine, et liidu andmebaas vastaks komisjoni side- ja infosüsteemide
               suhtes kohaldatavatele nõuetele, sealhulgas neile, mis on seotud isikuandmete
               kaitsega ja sellega, kuidas kohaldatakse andmekaitse-eeskirju töötlemise
               turvalisuse suhtes1. Komisjon hindab infoturvariski ja tagab asjakohase
               turvalisuse taseme;
        (b)    vastamine andmesubjektide taotlustele, mis on saadetud otse talle seoses liidu
               andmebaasiga, ja andmekaitse teate avaldamine, et täita teabele esitatavad
               nõuded. Vajaduse korral ja eelkõige juhul, kui taotlus käsitleb isikuandmete
               parandamist ja kustutamist, edastab komisjon andmesubjekti taotluse
               asjaomasele ühtsele kontaktpunktile, kes sellega tegeleb. Kui taotlus on
               saadetud otse komisjonile, teavitab komisjon andmesubjekti tema taotluse
               alusel tehtud toimingutest;
        (c)    I lisa     punktis 8.1       osutatud         ühtsete      kontaktpunktide,             Euroopa
               Andmekaitseinspektori ja asjaomaste isikute teavitamine isikuandmetega
               seotud rikkumistest liidu andmebaasis, kui nendega kaasneb suur oht vastavalt
               määruse (EL) nr 1725/2018 artiklitele 34 ja 35;
        (d)    nende töötajate kategooriate ja muude isikute kindlaks määramine, kellele võib
               anda juurdepääsu liidu andmebaasile, ning selle tagamine, et kõigile
               asjaomastele isikutele antud juurdepääs vastab kohaldatavatele andmekaitse-
               eeskirjadele;
        (e)    selle tagamine, et komisjoni töötajad, kellel on liidu andmebaasis juurdepääs
               laevapere liikmete isikuandmetele, on asjakohaselt koolitatud, nad täidavad
               oma ülesandeid kooskõlas isikuandmete kaitse eeskirjadega ning nende suhtes
               kehtib ametisaladuse hoidmise kohustus.
   4.   Liikmesriikide pädevate asutuste ülesanded on järgmised:
        (a)    taotlejate isikuandmete kogumine ja töötlemine ning nende isikuandmete
               töötlemine, mida nad saavad liidu andmebaasist või mida nad vahetavad liidu
               andmebaasi kaudu. Isikuandmeid kogutakse ja töödeldakse kooskõlas
               määrusega (EL) 2016/679, et eelkõige tagada andmete seaduslik kogumine,
               anda asjakohast teavet, tagada andmete õigsus (sh kustutades vajaduse korral
   1
      Komisjoni 10. jaanuari 2017. aasta otsus (EL, Euratom) 2017/46 Euroopa Komisjoni side- ja
      infosüsteemide turvalisuse kohta ja komisjoni 13. detsembri 2017. aasta otsus, millega kehtestatakse
      komisjoni side- ja infosüsteemide turvalisust käsitleva otsuse 2017/46 artiklite 3, 5, 7, 8, 9, 10, 11, 12,
      14 ja 15 rakenduseeskirjad.
ET                                                   9                                                            ET
 ---pagebreak---        aegunud andmed või profiilid) ja tagada andmete asjakohane turvalisus
       riiklikes registrites;
   (b) laevapere liikmete jaoks kontaktpunktina tegutsemine, kaasa arvatud juhul, kui
       nad kasutavad oma õigusi, laevapere liikmete taotlustele vastamine ja selle
       tagamine, et laevapere liikmed, kelle andmeid liidu andmebaasis ja riiklikes
       registrites töödeldakse, saavad kasutada                oma õigusi      vastavalt
       andmekaitsealastele õigusaktidele. Selleks teevad nad koostööd teiste
       liikmesriikide pädevate asutustega ühtse kontaktpunkti kaudu ja komisjoniga,
       et käsitleda andmesubjektide taotlusi, mis on adresseeritud neile, teistele
       liikmesriikidele või komisjonile. Liikmesriikide pädevad asutused, kes on
       saanud andmesubjektilt taotluse, teavitavad andmesubjekti tema taotluse alusel
       tehtud toimingutest;
   (c) vastavalt määruse (EL) 2016/679 artiklitele 33 ja 34 või juhul, kui komisjon
       seda nõuab, komisjoni, I lisa punktis 8.1 osutatud ühtsete kontaktpunktide,
       liikmesriigi tasandi pädeva järelevalveasutuse ja vajaduse korral asjaomaste
       laevapere liikmete teavitamine isikuandmetega seotud rikkumistest, mis on
       seotud laevapere liikmete andmete töötlemisega liidu andmebaasis;
   (d) kooskõlas juurdepääsuõigustega, mis on antud kasutajatele, kes vastavad I lisa
       tabelis 1 esitatud kasutajaprofiilile, nende töötajate kindlaks määramine, kellele
       antakse juurdepääs laevapere liikmete andmetele liidu andmebaasis, ja selle
       teabe edastamine komisjonile;
   (e) selle tagamine, et nende töötajad, kellel on liidu andmebaasis juurdepääs
       laevapere liikmete isikuandmetele, on asjakohaselt koolitatud, nad täidavad
       oma ülesandeid kooskõlas isikuandmete kaitse eeskirjadega ning nende suhtes
       kehtib ametisaladuse hoidmise kohustus vastavalt liikmesriigi õigusele või riigi
       pädeva asutuse kehtestatud eeskirjadele.
ET                                      10                                                ET